- Prilikom preračunavanja cijena važno je i nužno poštovati sva pravila kako bi se izbjegle

potencijalne nepravilnosti te dovođenje potrošača u financijski nepovoljan položaj.

Preračunavanje cijena i drugih novčanih iskaza vrijednosti izvršava se primjenom punoga

brojčanog iznosa fiksnog tečaja konverzije korištenjem pet decimala te zaokruživanjem

dobivenog iznosa u skladu s matematičkim pravilima zaokruživanja, pri čemu se dobiveni

rezultat zaokružuje na dvije decimale, a na temelju treće decimale:

• ako je treća decimala manja od pet, druga decimala ostaje nepromijenjena

• ako je treća decimala jednaka ili veća od pet, druga decimala povećava se za jedan.

Slijedom navedenog, do razlika u preračunavanju iz kune u euro i obrnuto može doći

isključivo zbog primjene fiksnog tečaja konverzije u njegovom punom iznosu i

matematičkih pravila za preračunavanje i zaokruživanje. Dakle, opravdana je promjena

isključivo zbog provođenja matematičkih operacija.

Prilikom dvojnog iskazivanja cijena i drugih novčanih iskaza vrijednosti, cijene i drugi

novčani iskazi vrijednosti iskazani u drugoj valuti koja nije zakonsko sredstvo

plaćanja su informativnog karaktera.